Almal by Idasvallei-mark moet permitte hê | Netwerk24
Almal by Idasvallei-mark moet permitte hê
Deur Michelle Van Der Spuy 03 Desember 2018 06:01
Almal wat ’n stalletjie by die Idasvallei-mark wil hê, moet die nodige permit hê om handel te kan dryf.
So het Stuart Grobbelaar, kommunikasiebestuurder by die Stellenbosch-munisipaliteit, gesê.
’n Aantal mense wat sonder ’n permit stalletjies by die mark gehad het, is verlede week van die handelsterrein verwyder.
Die kwessie is intussen opgelos nadat ’n vergadering met die munisipaliteit se plaaslike ekonomiese ontwikkelings­departement belê is.
Die Idasvallei-mark, oorkant die Idasvallei-biblioteek, is ’n nuwe markie wat in Oktober vanjaar by ’n nuwe handelsterrein geopen het.
“Die mark verskaf plaaslike entrepreneurs en kleinsake-eienaars die geleentheid om hul produkte te verkoop, en sover is die mark goed deur inwoners sowel as besoekers ondersteun,” het Grobbelaar gesê.